Mai - Biquipedia, a enziclopedia libre

# Mai

### De Biquipedia

Mai choben, pintura de Mary Cassatt

A mai ye a femella prochenitora, biolochicamén u sozial, d'una criatura. O prochenitor masclo ye clamato pai.

En os sers umanos, a mai d'una criatura la chesta en a suya matriz dende l'inte d'a conzeuzión dica que o feto ye prou desarrollato ta naxer. En ixe momento, a mai libra la criatura. En que o bebé ye naxito, os peitos de a mai produzen leit ta alimentar á la criatura.

En os organismos asecsuatos, « mai» fa á bezes referenzia á lo prochenitor. En o caso d'os organismos unizelulars que se reproduzen per fisión, a zelula mai ye a que s'estalla ta produzir zelulas fillas.

Mama u mamá son parolas afeutibas ta clamar á la mai.

## [Editar] Etimolochía

A parola prozede de l'acusatibo latín matre(m), o grupo -tr- tornando-se -ir- probablemén per enfluyenzia d'o gascón. O bocable latín mater se beye emplegato á ormino en cultismos como alma mater, e lo suyo orichen entronca con o d'as altras luengas indoeuropeyas, o que fa que a parola siga parexita en muitas d'as luengas d'Europa.

Debez, o conzeuto ye espresato de trazas prou amanatas en muitas d'as luengas d'a Tierra; no nomás en as d'orichen indoeuropeu (an a radiz ye *ma), tamién en altras que no bi guardan relazión, como puede estar a chinesa (ma, en pinyin). Isto probablemén se deba á la relatiba fazilidá d'a pronunziazión d'a silaba /ma/ ta os ninons, en os que o sistema fonador encara no ye totalmén desarrollato.

## [Editar] Importanzia d'a fegura d'a mai

A fegura d'a mai ye estata fuen d'inspirazión ta muitas obras destacatas d'o mundo de l'arte. Asinas queda reflexato:

- en obras literarias, como Мать ("A Mai") de Maksim Gorkiy u Mutter Courage und ihre Kinder ("Mai Corache e os suyos fillos") de Bertolt Brecht
- en esculturas, como la de Mai e fillo de Rodin

| O Biquizionario tiene una dentrada sobre Mai.

- en pinturas como A Mai de Rembrandt u la Mai e fillo de Renoir u Picasso.

En muitos países d'o mundo se zelebra añalmén o Día d'a Mai.

En muitas ramas d'o cristianismo, a Birchen María ye considerata e clamata la "Mai de Dios".

Retrieved from "http://an.wikipedia.org../../../m/a/i/Mai.html"

Categorías: Soziedat | Familia | Muller

##### Views

- Articlo
- Descusión
- Current revision

##### Rechirar

##### Atras luengas

- العربية
- Brezhoneg
- Català
- ᏣᎳᎩ
- Česky
- Deutsch
- English
- Esperanto
- Español
- Suomi
- Français
- Italiano
- 日本語
- Malagasy
- മലയാളം
- Nedersaksisch
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Português
- Română
- Simple English
- Slovenčina
- Српски / Srpski
- Svenska
- தமிழ்
- ไทย
- Türkçe
- Українська
- ייִדיש
- 中文
- 粵語